  Руслан Нуриахметов Анжелика Тихонова корреспондент 26-тӥ толшоре Ижкарын удмурт кылын «Юан-веран, тодон-валан» XVI  тол кар визьбур шудонъёс ортчизы. Соосты Россиысь калыкъёслэн лулчеберет кылёссылэн арезлы сӥзизы, ивортӥз Ижкар администрацилэн пресс-службаез. Вожвылъяськонэ Кузебай Герд нимо гимназилэн но 65, 60, 84, 59 но 11 номеро школаослэн командаоссы пыриськизы. Пиналъёс сизьым турез ортчизы: командаен ужаны, ӝог малпаськыны быгатэмзэс, историез, удмурт кылэз, лулчеберетэз тодэмзэс возьматӥзы. Нырысетӥ интыез Кузебай Герд нимо гимназилэн командаез басьтӥз, кыкетӥ 84 номеро школалэн командаез луиз, куинетӥ – 11 номеро школалэн. Вормисьёсты дипломъёсын но Удмуртиысь йӧскалык театрлэн но «Ӟечбур» газетлэн кузьымъёсынызы пусйизы. Тегъёс: удмуртъёс пиналъёс Удмуртия Ижкар  